open-index/open-wikipedia-markdown huggingface dataset:
Christina Ricci

[thumb|Ricci, [2008]]

**Christina Ricci** (Santa Monica, 12 di frivaru 1980) è n'attrici e riggista statunitenza.

## Biografìa
Christina Ricci è na ex picciridda pridigia: nutata pi lu sò rolu dû 1991 nta «La famigghia Addams» unni fa la parti di Mercuridìa. Dû latu di sò patri havi na pruvinenza taliana assai distanti. 

## Filmugrafìa
* (2005) The white rose - Sophie Scholl
* (2004) Cursed - Ellie Hudson
* (2003) I love you work - Shana
* (2003) Monster - Selby Wall
* (2003) Anything Else - Amanda
* (2002) Ally McBeal (Serie tv) - Liza Bump
* (2002) The Gathering - Cassie Grant
* (2002) Tripla identità - Miranda
* (2002) Pumpkin - Carolyn McDuffy
* (2002) The Laramie Project - Romaine Patterson
* (2001) Prozac Nation - Elizabeth Wurtzel
* (2001) All Over the Guy - Rayna, sorella di Eli
* (2000) The man who cried - L'omu chi chiancia- Suzie
* (2000) La mossa dû diàvulu - Cherry
* (1999) Lu Misteru di Sleepy Hollow - Katrina Anne Van Tassel
* (1999) No Vacancy - Lillian
* (1999) 200 Cigarettes - Val
* (1998) Pecker - Shelley
* (1998) Souvenir - voce
* (1998) I Woke Up Early the Day I Died - Hooker
* (1998) Desert Blue - Ely Jackson
* (1998) Small Soldiers - voce
* (1998) The Opposite of Sex - L'esattu cuntrariu dû sessu - Dedee Truitt/Narratore
* (1998) Paura e diliriu a Las Vegas - Lucy
* (1998) Buffalo '66 - Layla
* (1997) Little Red Riding Hood - Little Red Riding Hood
* (1997) Timpesta di jacciu - Wendy "Charles" Hood
* (1997) Opirazzionu Jattu - Patti Randall
* (1996) Summer Fling - Erin
* (1996) Bastard Out of Carolina - Dee Dee
* (1995) Gold Diggers: The Secret of Bear Mountain - Beth Easton
* (1995) Amichi pi sempri - Giovane Roberta Martin
* (1995) Casper - Kathleen "Kat" Harvey
* (1993) La famigghia Addams 2 - Wednesday Addams
* (1993) Lu club dî vèduvi - Jessica
* (1991) La famigghia Addams - Wednesday Addams
* (1991) Assemi pi forza - Bonnie
* (1990) Sireni - Kate Flax

## Àutri pruggetti

## Lijami di fora
* Internet Movie Data base
* Confessions of Christina Ricci (pi ngrisi)
* Christina Ricci News (pi ngrisi)

Ricci, Christina
Ricci, Christina
Ricci, Christina
Ricci, Christina
Campie (Lecci)

**Campie** o **Campie Salentina** (o **Campi** o **Campi Salentinu** nta àutri parlati salentini) è un paisi salentinu ca s'attrova nta la pruvincia di Lecci, a 14 chilòmitri di lu capulocu e a 33 metri supra lu liveddu di lu mari.

## Dialettu

Lu dialettu di Campie apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

Catigurìa:Cumuna dâ pruvincia di Lecci
Saint-Malo

**Saint-Malo** (pi lingua bretuni *Sant-Maloù*, pi gallu *Saent-Malo*) è un cumuni francisi e na suttaprifittura (*[[arrondissement francesi|arrondissement]]* di Saint-Malo), capulocu di du cantuna (nord e sud) dû dipartimentu francisi Ille-et-Vilaine, nnâ riggiuni dâ Bretagna.

Li soi abbitanti si chiamanu *Malouins* pi francisi. 

## Munumenti
* La cattidrali di Saint-Malo, didicata a San Vincenzu di Saragozza
* La turri Quiquengrogne.
* Li mura gallu-rumani di Alet
* Lu casteddu custruitu dî duchi di Bretagna 
* Lu Fort-National
* Lu fort du Petit Bé

## Pirsunaggi
Saint-Malo è lu locu di nasciuta di:
* Jacques Cartier (1491-1557), spluraturi dû Canada. 
* Pierre Louis Moreau de Maupertuis (1698-1759), matimàticu e astrònumu
* Bertrand-François Mahé de La Bourdonnais (1699-1753), navigaturi e amministraturi di la Réunion 
* Hughes Felicité Robert de Lamennais (1782-1854), parrinu, filòsofu e scritturi.
* François-René de Chateaubriand (1768-1848), scritturi, dipromàticu.

## Mutti
* Medievu : Cave Canem (« Accura ô cani »).
* Semper Fidelis (« Sempri fidili »).
* Muttu lucali: Né francisi, né bretuni, Malouin sugnu.
* Muttu bretuni: Megghiu la morti ca la sozzura ("kentoc'h mervel eget bezañ saotret"). Muttu usatu diAlain Barba Torta duranti nu cummatimentu chî Nurmanni.

## Liami esterni

* Malouin.org, la cità di Saint-Malo
* Bretagna: cità e riggiuni bretoni - Saint-Malo / Sant-Maloù

Catigurìa:Citati dâ Francia
Tirrimotu di Shaanxi

Lu **tirrimotu di Shaanxi** (canusciutu puru comu lu **[[tirrimotu]] di Hua**) è lu cchiù murtali nutatu ufficialmenti pi tuttu lu munnu, cu circa 830.000 ammazzati. Cci abbinìu la matina dû 23 di jinnaru, 1556 a Shaanxi, Cina. Causau dammaggiu pi cchiù di nuvanta setti cuntìi ntê pruvinci di Shaanxi, Shanxi, Henan, Gansu, Hebei, Shandong, Hubei, Hunan, Jiangsu e Anhui http://www.kepu.ac.cn/english/quake/ruins/rns03.html. N'aria c'un diàmitru di 520 migghia vinni distrudduta e nta quarchi cuntìa, sissanta pi centu dû pòpulu murìu http://www.drgeorgepc.com/EarthquakesChina.html. 

Li stimi muderni usannu data geològgici dunanu na magnitùdini di circa ottu dâ scala Richter. Puru siddu havi causatu cchiù dammaggiu e ruina di qualunchi tirrimotu, stu gradu nun rapprisenta lu cchiù autu riggistratu di tuttu tempu.

Nun rapprisenta lu cchiù granni disastru nnâ storia dâ Cina videmma. P'asempiu, cc'èranu na dicina di milioni di cinisi chi mureru duranti li Tri Anni di Disastri Naturali dû 1959 nzinu ô 1961.

## Viditi puru:
* Lista di tirrimoti (nta l'Italia)
* Tirrimotu

## Liami esterni
* Li ruini dû tirrimotu di Hua (pi ngrisi)

Catigurìa:Cina
Catigurìa:Tirrimoti
Dunhuang

**Dunhuang** è na citati cinisi ntâ pruvincia dû Gansu, famusa pî grutti assai beddi.

Catigurìa:Cina
Litografìa

Lu tèrmini **litografìa** si pò rifiriri a:
* litografìa (arti) usata nna l'arti
* litografìa (alittrònica) usata nna l'alittrònica
Puisìa

La **puisìa** è l'arti di trasmèttiri lu propiu missaggiu, usannu paroli, li soi soni e lu ritmu dî frasi: pi chissu, la puisìa havi pi si stissu arcuni qualità dâ mùsica, e rinesci mi trasmètti sintimenti e stati d'arma megghiu di comu rinesci a fari la prosa. La puisìa nun havi un significatu comu un pezzu di prosa, o pi dìrilu megghiu, lu significatu è sulu na parti dâ cumunicazzioni chi si vidi quannu si leggi o si ntenni nnû puema: l'autra parti nun sunnu virbali ma emutivi. 

A sti dui aspetti dâ puisìa si nni junci un terzu quannu un puema, mmeci chi veni liggiutu drittamenti, veni ntisu: cû sò linguaggio dû corpu e lu modu di lèggiri, lu litturi ntèrprita lu testu, dànnucci (nivitabilmenti) na nova diminsioni chi è cchiù tiatrica.

Esistennu significatu e sonu renni assai difficili tradùciri la puisìa nta autri lingui, picchi lu sonu e lu ritmu origginali addivèntanu persi e hannu a èssiri sustituiti dûn adattamentu nnâ nova lingua, chi nnâ maggiuranza di casi è sulu n'arripizzari.

## Viditi puru:
*Scola siciliana
*Tiudulfu

Catigurìa:Littiratura
Catigurìa:850 palori siciliani di basi
Tiudulfu

**Tiudulfu** era nu pueta spagnolu àttivu â curti di Carlu Magnu,  pi quarchi tempu doppu lu  784.

Catigurìa:Littiratura
Vìppita

Na **vìppita** è nu lìquidu chi si pò vìviri.  Ntâ maggiuranza dî casi, na vippita cumprenni supratuttu l'acqua. Tutti li cosi viventi cci hannu bisognu d'acqua e quasi tutti l'armali pìgghianu l'acqua nicissaria vivènnula.

## Talìa puru
* Birra
* Coca-Cola
* Vinu


Catigurìa:850 palori siciliani di basi
Acqua (vìppita)

L**'acqua** (**H<sub>2</sub>O**: 2 àtumi d'idrògginu e 1 d'ossìgginu) è lu lìquitu cchiù cumuni supra la terra. Nurmalmenti havi nuddu aduri, nè sapuri, nè un culuri forti. 

Li chianti, armali, e pirsuni hannu a vìviri l'acqua pi campari, picchì li nostri còrpura nn'hannu di bisognu pi stari 'n saluti. P'asempiu, l'acqua è n'elimentu mpurtanti dû suduri, dû sangu, dâ sputazza, e di l'urina. Lu suduri aiuta lu corpu a mantèniri la sò timpiratura. Lu sangu porta tutti li sustanzi nutrienti dû stòmacu pi tutti li parti dû corpu. La sputazza nn'aiuta a pistiari e a diggiriri lu manciari. L'urina nn'aiuta a jittari via li sustanzi chìmici e tòssici dû corpu.
 
L'acqua è l'elementu cchiù cumuni di tutti li vìppiti cchiù canusciuti, p'asempiu: latti, sucu, e vinu. Ogni vìppita havi l'àutri elimenti chi cci agghiunci o lu sapuri o li nutrienti, p'asempiu, zùccaru, frutta, e ogni vota alcool videmma. L'acqua chi na pirsuna o n'armalu si pò vìviri si chiama «putàbbili». L'acqua ca s'attrova nta l'ocèani è acqua salata (e dunca nun è putàbbili), ma li lachi e ciùmura nurmalmenti cumprènninu acqua frisca.

L'acqua è puru mpurtanti pî cèlluli picchìni certi tipi d'elimenti si rinèscinu a squagghiàricci. Pi chissu, cci duna nu mediu pî riazzioni chìmichi, e rinesci a purtari l'elimenti ntô sangu pi tuttu lu corpu. L'acqua aiuta a ridùciri e eliminari li risìdui dû corpu e aiuta la furmazzioni di l'urina.

L'acqua nn'havi videmma pruprietà fìsichi e chìmichi assai mpurtanti. Una di li principali è chidda ca fa lijami cu l'idrògginu e è sta cosa ca duna multi particularitati strani a l'acqua. Doppu cc'è di diri ca a quattru gradi è lu puntu unni iavi la dinzitati cchiù granni poi sia ca a l'acchianari ca a lu scìnniri di la timpiratura la dinzitati cala.

## Pruverbi
* «Annijàrisi ntôn gottu d'acqua.» - â littra signìfica unu ca mori annijatu ntôn bùmmulu d'acqua, voli diri ntraminzàrisi ntê guai senza èssiri nicissariu. 

## Lijami di fora
* P'aiutàrinni a vìviri l'acqua frisca 

## Rifirimenti


Catigurìa:Vìppiti
Acqua (sustanza)

L**'acqua** è lu lìquidu cchiù cumuni supra la terra. Nurmalmenti havi nuddu aduri, nè sapuri, nè culuri. 

L'acqua è na mulècula chi cumprenni dui àtumi d'idrògginu e unu d'ossìgginu. La sò equazzioni è H2O.

L**'acqua**, tra li risorsi dû planeta, è la cchiù mpurtanti: senza d'idda nenti putìa asìstiri e nenti putìa evurvìrisi; nun ci fùssiru armali, nun ci fùssiru chianti e nun ci fussi la vita.
       
Li chianti, armali, e cristiani hannu a vìviri l'acqua pi campari, picchì li nostri còrpura nn'hannu bisognu pi stari câ saluti. P'asempiu, l'acqua è n'elimentu mpurtanti dû suduri, dû sangu, dâ sputtazza, e di l'urina. Lu sudduri aiuta lu corpu mantèniri la sò timpiratura. Lu sangu porta tutti li nutrienti dû stòmacu pi tutti li parti dû corpu. La sputtazza n'aiuta pistiari e diggiriri lu manciari. L'urina n'aiuta jittari via li chìmici dû corpu.

L'acqua chi na pirsuna o n'armali si pò vìviri si discrìvi comu èssiri «putàbbili». L'acqua ca s'attrova nta l'oceani è acqua salata (e dunca nun è puttàbbili), ma li lachi e ciùmura nurmalmenti cumprènninu acqua frisca.

L'acqua è puru mpurtanti pî cèluli picchì tipi d'elimenti si rinèscinu a squagghiaricci. Pi chissu, cci duna nu mediu pî riazzioni chìmichi, e rinesci a purtari l'elimenti ntô sangu pi tuttu lu corpu. L'acqua aiuta a ridùciri e eliminari li risìdui dû corpu e aiuta la furmazzioni di l'urina.
## Distribbuzzioni di l'acqua ntâ terra
Quasi tutta l**'acqua** ca c'è nta la terra s'attrova nta l'ucèani, nu cumpressu sistema eculòggicu unni ogni parti ntirfirisci cu l'àutra e ogni elimentu pigghia urìggini di chiddu ca ci sta vicinu; ddocu è prisenti cchiù dû 97% di l'acqua c'avemu ntô planeta. Lu 2% di acqua l'avemu ntê ghiacciai e ntê ghiacci pulari, lu 0,592% è acqua suttirrania e lu 0,014% è acqua prisenti nta li laghi, ntê ciumi, ecc.. C'è ancora acqua nta l'atmusfera, sutta forma di vapuri àcquiu e na picca macari ntâ biusfera. 

## Modi di diri
Ogni acqua leva siti

## Viditi puru:
*Acqua (chiuvuta)

Catigurìa:Cumposti chìmichi
Catigurìa:Bioluggìa
Vudu

Lu **vodun**, pupulari cû nomu di **Vudù** o **Voodoo**, è na tradizzioni riliggiusa a li voti chiamata videmma **Vodoun**, **Vodou**, **Sevi Lwa**. Li culti riliggiusi currilati a lu Vodun sunnu: Candomblé (Umbanda, Quimbanda), Lucumi, Macumba e Yoruba.

Lu tèrmini *Vodun* o *Voodoo* veni di na palora africana ca significa "spìritu". Sècunnu arcuni lu sô nomu diriva dâ citati di Rada (Haiti) e Arrada (ìsula Carriacou).

Lu Vodun veni culligatu dirittamenti ô pòpulu Yoruba di l'Africa uccidintali ca campau ntô Dahomey dû XVIII sèculu e XIX sèculu. Li sô ràdichi ponnu èssiri faciuti acchianari nn’arreri di 6000 anni ntô cuntinenti africanu. Dda nazzioni accupava parti di l’odierni Stati dû Togo, Benin e Nigeria. Li schiavi purtaru cu iddi la propia riliggiuni quannu foru mbarcati câ forza pi jùnciri a Haiti e ‘n àutri ìsuli di l’Inni uccidintali.

Li vodun upèranu ‘n nu cuntestu sìmili/sìmuli a chiddu ca nuàutri difinemu "maggia nìura". Lu sô cridu riliggiusu si manifesta cû cultu di li catananni e dî difunti (*kotoko*); si funna supra forzi suprannaturali prisenti ntê chianti, nta l’uggetti, ntê pirsuni. Ntâ danza l’*ararà* mìmanu lu travagghiari la terra, ‘n tutti li sô fasi (dâ simina â riccolta). Tra li divinitati ararà attruvamu *Afra*, *Asojano*, *Afreqete*, *Hevioso* e tanti àutri. P’ognidunu di chisti asisti nu sincritismu riliggiusu cu cchiù culti; n’asempiu è la *[[santeria]]* cubbana, diffusa macari ‘n Haiti e ‘n Ripùbbrica Duminicana, ncruciata cu cridenzi d’urìggini cristiana.
## FONTI

La fonti di st'artìculu è Uichipidia Taliana:

http://it.wikipedia.org/wiki/Vudù

Catigurìa:Cultura
Zoroastru

**Zoruastru**, forma greca dû nomu **Zarathustra** (natu a Bactra, òi Balkh, VII sèculu AC-VI sèculu AC), fu nu prufeta pirsianu funnaturi dû Zoruastrismu. 
Si riteni appartinissi a na famigghlia di cavaleri chiamati *Spitama*. 
Lu zoruastrismu fu la riliggiuni nazziunali pirsiana dû pirìudu achiminidi a chiddu sasanidi.

Sècunnu li narrazzioni ca riguardaru sta mpurtanti figura filusòfica, Zoruastru picciutteddu , figghiu dû parrinu Porushaspa, duvennu sèquiri li jòlu dû padri, cuminzau a cilibbrari li rituali riliggiusi prufissati dâ sô tribbù, cunzistenti, p’ammancanza dûn locu sacru, ‘n canti di lodi e sacrifici a l' apertu. A l'etati di ventanni, nun suddisfattu di dda vita spirituali, si ritirau ntô disertu a miditari e vinni – ‘n chinu statu d’estasi - coltu di visioni duranti li quali ci apparìu lu *signuri dâ saggizza*, l’ Ahura Mazda (‘n siquutu chiamatu Ormudz), *prìncipi dû beni*, ca ci detti l'òrdini di cummàttiri contra lu *prìncipi dû mali*, Ahriman.

L'elimentu essinziali dû dualismu di Zaratustra è la distinzioni tra beni e mali, na distinzioni ca nun riguarda sulu l’òmini, ma lu munnu nteru. Siddu a l'umano si cuntrapponi l'inumanu, ô spìritu saggiu si cuntrapponi chiddu tintu e â viracitati si cuntrapponi la minzogna. Lu munnu è ntinnutu comu dividutu tra coppii di’antacunisti. L'elimentu ca purtau â scumparsa dâ riliggiuni di Zaratustra fu lu cussiddittu Zirvanismu. Ahura Mazda e Ahriman, nfatti, dirivassiru tutti dui di Zervan, lu tempu assulutu, ammittennu chistu, si java a spizzari la murali militanti, pi jùnciri a una di l'equilibbriu.

Li nostri canuscenzi supra Zoroastru ni vennu di l*'Avesta*. Zoruastru è citatu di Friedrich Nietzsche ntô sô famusu libbru *[[Accussì parrau Zarathustra]]*.

## FONTI

La fonti di st'artìculu è Uichipidia Taliana:

http://it.wikipedia.org/wiki/Zoroastro

Zoruastru
Zoruastru
Catigurìa:Mediu Urienti
Sibberia

La **Sibbèria** è nu vastu tirritoriu dû cuntinenti asiaticu. Cumunimenti s'intenni la parti dâ Russia a est di l'Urali, ma spissu li giurnali distingunu la Sibberia di l'estremu orienti russu, la riggiuni chi va di Vladivostok nzinu ô strittu di Bering.

## Giografìa

Ricca di risorsi naturali, la Sibberia joca nu rolu geopuliticu assai mpurtanti. E' attravirsata di una dî linî firruviari cchiù canusciuti dû munnu, la cèlibbri transibberiana. Lu lacu Baikal è unu dî lachi cchiù granni dû munnu. Cità mpurtanti sunnu Novosibirsk, Irkutsk e Omsk.

Lu clima dâ Sibberia è assai duru ntô nvernu, quannuj lu timpirtarui ponnu agghicari facirmenti a 40 gradi sutta zeru. Ntâ stati li timpiraturi ponnu assiri assai miti e ncuraggiari nu turismu aduci, chi porta, essenziarmenti dî cità dâ Russia, genti n cerca di nu cuntattu forti cu na natura ncuntaminata e cu nsidiamenti umani chi vivunu di pisca e caccia ntî na sustanziali armunia câ natura.

Catigurìa:Russia
Catigurìa:Giugrafìa
Computer

Lu **computer** è na màchina cumplicata ca semu abbituati a usari comu na televisioni.
Macari nta l'antichità c'era l'àbbacu (na sorta di badduttuleri). Ntê tempa muderni, ntô 1642, lu matimàticu e filòsufu Blaise Pascal mvintau na màchina carculatrici ca sirvìa pi fari cunti.

Fu sulu ntâ secunna guerra munniali ca, pi fari li càrculi balìstici ca sirvìanu pi sparari cchê cannuna, li miricani si mvintaru lu computer: ca nta li nizzi era na màchina grossa assai, e cu na putenza ca oi facissi arrìdiri.

Lu computer, epperò, sirvìa sulu a li granni nnustri: custava assai, e era accussì granni ca ci vulìa n'appartamentu sulu pi fàrilu tràsiri. Sulu nta l'anni ottanta, quannu la IBM mvintau lu "personal computer", e suprattuttu quannu li giappunisi si cupiaru lu "personal computer IBM" e lu sò firmware, lu computer accuminzau a èssiri nu strumentu pi li cristiani cumuni.
Li prezzi calaru, e li màchini accuminzaru a addivintari sempri cchiù putenti: avvucati, raggiuneri, e mpiegati - pi fari n'asempiu - s'accattaru lu sò personal computer e cci travagghiàvanu tutti li jorna, pi scrìviri (jittannu li vecchi màchini pi scrìviri o sarvànnuli comu robba antica bona sulu pi li musea), pi fari cunti (cu li fogghi alittrònici, ca fannu li cunti quasi di suli) e - chianu chianu - pi li vari travagghi.

Siccomu l'omu è macari schirzusu, cu li computer mvintau li vidiujoca (videogames), ca 'n principiu èranu sulu na specî di pinghe-ponghe cu na badduzza, e oi pàrinu film accussì riali ca quannu unu ci finisci di jucari e si susi ci pari ancora d'èssiri addivintatu nu zeru zeru setti oppuru lu Terminator.

A lu prisenti, li computer addivìntanu accussì nichi ca si tennu ntô parmu dì na manu: unu ci pò mèttiri li nùmmira di telèfunu, scrìviri comu supra un pezzu di carta, e macari attruvari la strata pi jiri câ màchina a un quarchi nnirizzu (navigaturi satillitari).

## Neoluggismu

La palora siciliana "computer" è nu neoluggismu ca poti puru asìstiri sutta li formi urali siciliani "compiuter", "compiuteru", "compiuteri", "cumputer", ecc.

## Taliati macari
* CAPTCHA
* Supercomputer

Catigurìa:Ticnoluggìa
Catigurìa:Nfurmàtica
Magnitùdini

Lu tèrmini **magnitùdini** (o la virsioni latina **magnitudo**) è usatu pi signalari la grannizza d'arcuni finòmini fìsici. Secunna ô cuntestu, lu tèrmini nn'havi significati diversi. S'ùsanu nurmalmenti:

*ntâ  gioluggìa, la magnitùdini d'un tirrimotu o marimotu.
*ntâ  fìsica, la magnitùdini s'usa pâ ntinzità. 
*nta l'astronumìa, la magnitùdini apparenti e magnitùdini assuluta di n'uggettu cilesti.

Catigurìa:Scienzi
Lingua copta (artìculu 'n calabrisi)

La lingua copta è la lingua egizziana chi usa li caratteri greci, chi havi però 7 littiri di cchiù, chi furunu pigghiati dû egizzianu demoticu. 

Lu coptu diventàu la lingua nazziunali d'Egittu ntô III seculu dopu câ populazzioni diventàu cristiana e aviva 6 dialetti. Li cchiù mpurtanti furunu lu Sahidicu e lu Bohairicu, chi vinsi sû Sahidicu ntô IX seculu, però cu l'espansioni islamica ntô XII seculu la lingua arabba sostituìu lu coptu. Oi lu coptu è la lingua liturgica dâ Chiesa copta monofisita. 

Lu coptu aituau Jean-François Champollion mu decifra li geroglifici. 

Catigurìa:Linguìstica (Cal)
Greenpeace

**Greenpeace** è lu nomu di nu muvimentu ecoluggista ntirnazziunali. Cèlibbri sunnu l'azzioni spittaculari capaci quarchi vota di attirari l'attinzioni di l'opinioni pubbrica ntirnazzionali supra temi e probbremi di carattiri ecologgicu.

Catigurìa:Assuciazzioni
Catigurìa:Pulìtica
Catigurìa:Diprumazzìa
Mpèriu rumanu

Lu **mpiru rumanu** era l'entità pulìtica e giogràfica cu capitali Roma, origginata dâ dissuluzzioni dâ ripùbbrica rumana ntô 31 a.C. Lu capu di statu era lu mpiraturi. Lu tirritoriu jiva dâ Spagna ô Mediu Orienti, di l'Africa sittintriunali a l'Europa cintrali, li paisi vasci e l'ìsula di Britagna. Tra vari succissioni, sciarri, siparazzioni, duràu nzinu ô 476 d.C. annu chi veni pi stu mutivu cunzidiratu comu l'inizziu dû Mediuevu.

## Talìa puru
* Lista di mpiratura rumani
* Antica Roma

Catigurìa:Storia
Catigurìa:Roma antica
Tiatru di l'òpira e dû balettu di Novosibirsk

Lu **Tiatru di l'òpira e dû ballettu di Novosibirsk** (pi russu Новосибирский Театр оперы и балета) è lu cchiù mpurtanti tiatru 'n Sibberia e unu dî cchiù mpurtanti tiatri nnâ Russia.

Lu sò edificiu è lu cchiù granni edificii tiatrali nnâ Russia, s'attrova â chiazza cintrali di Novosibirsk e è lu sìmmulu principali dâ citati. Doppu la ricenti ricustruzzioni (2005) lu tiatru pussedi l'equipaggiamentu cchiù mudernu pi tutta la Russia.

Lu tìtulu ufficiali cumpretu è *Tiatru statali accadèmicu di l'òpira e dû ballettu di Novosibirsk* (pi russu: Новосибирский государственный академический Театр оперы и балета).

## Liami esterni

* Situ ufficiali dû tiatru
* Fotu muderni dâ chiazza Lenin

Catigurìa:Tiatru
Catigurìa:Russia
626

## Abbinimenti
* Costantinòpuli fu assidiata di tri lati di dicini di migghiara di nimici, ma arrisistìu all'assediu.

## Nasciuti
## Morti
[thumb|400px|La carta dû bacinu dû [mari Miditirraniu|Miditirràniu ntô 626.]]

Catigurìa:Sèculu VII
Cumuna taliani pi nùmmuru d'abbitanti

Chissa è na lista di li **primi 100 cumuna taliani pi nùmmuru d'[[abbitanti]]**, accuminciannu di lu cchiù pupulusu.
*(Accura: li dati tèninu cuntu di lu cinzimentu di l'annu [[2001]])*

Catigurìa:Cumuna taliani
Catigurìa:Listi
629

## Abbinimenti
*

## Nasciuti
## Morti
* 18 di uttùviru: Clotariu II, re dî Franchi

Catigurìa:Sèculu VII
830ini

## Abbinimenti in Sicilia

Nti st'anni cunvulsi pi la storia dâ Sicilia, l'àrabbi, doppu l'assediu di Sarausa dû 828 e chiddu di Castrugiuvanni dû 829 agghicanu a cunquistari Palermu chi diveni la capitali àrabba dâ Sicilia. Li bizzantini controllunu ancora la quasi totalità di l'ìsula, a parti la val di Mazzara.
 
::829
* 830
* 831
* 832
* 833
* 834
* 835
* 836
* 837
* 838
* 839
::840

Catigurìa:Sèculu IX
197

## Abbinimenti
* 17 di frivaru: Cummattimentu di Lugdunum, lu mpiraturi rumanu Settimiu Severu abbatti lu rivali Clodiu Albinu, assicurànnusi lu cuntrollu cumpretu dû Mperu Rumanu.

## Nasciuti
## Morti

Catigurìa:Sèculu II
Himalaya

La catina di l' **Himalaya** è nu tirritoriu muntagnusu chi s'attrova principalemtni tra l'India, lu Nepal, la Cina. Cumprenni tutti li muntagni dû munnu chi sùpurunu li 8000 metri di autizza tra cui l'Everest e lu K2.

Catigurìa:Suttacuntinenti innianu
Catigurìa:Asia
Amèrica dû Sud

L' **Amèrica dû Sud** (o l'Amèrica miridiunali) è nu cuntinenti chi cumprenni diversi nazzioni chi pàrranu pi la maggiur parti spagnolu e portughisi. 

*
Nikolai Lobachevsky

**Nikolai Ivanovich Lobachevsky** (Никола́й Ива́нович Лобаче́вский, 20 di nuvèmmiru 1792–12 di frivaru 1856) fu nu cèlibbri matimàticu russu. È cunsidiratu unu dê funnatura dâ geometria iperbolica.

Lobachevsky, N
Lobachevsky, N
Lista dî papi

Sta lista cronulòggica arricogghi tutti li papi di la Chiesa Cattòlica:

### Di l'orìggini a Costantino (32 d.C. - 313 d.C.)
* San Petru (32-67) - Secunnu àutri funti, finu ô 64 
* Linu (67-76) - Santu
* Anacletu I (76-88) - Santu
* Clementi I (88-97) - Santu e màrtiri 
* Evaristu (97-105) - Santu
* Lisciànniru I (105-115) - Santu
* Sistu I (115-125) - Santu
* Telèsfuru (125-136) - Santu
* Igginu (136-140) - Santu
* Piu I (140-155) - Santu
* Anicetu (155-166) - Santu
* Soteru (166-175) - Santu
* Eleuteriu (175-189) - Santu
* Vittori I (189-199) - Santu
* Zefirinu (199-217) - Santu
* Callistu I (217-222) - Santu
* Urbanu I (222-230) - Santu
* Punzianu (230-235) - Santu
* Anteru (235-236) - Santu
* Fabbianu (236-250) - Santu
* Curneliu (251-253) - Santu
* Luciu I (253-254) - Santu
* Stefanu I (254-257) - Santu
* Sistu II (257-258) - Santu
* Diunisiu (260-268) - Santu
* Filìci I (269-274) - Santu
* Eutichianu (275-283) - Santu
* Caiu (283-296) - Santu
* Marcellinu (296-304) - Santu
* Marcellu I (308-309) - Santu
* Eusebbiu (309-310) - Santu
* Milziadi (311-314) - Santu

### Dû 314 nzinu a la caduta di lu Mperu Rumanu d'Occidenti
* Silvestru I (314-335) - Santu
* Marcu (335-336) - Santu
* Giuliu I (337-352) - Santu
* Libberiu (352-366) - Santu
* Damasu I (366-383) - Santu
* Siriciu (384-399) - Santu
* Anastasiu I (399-401) - Santu
* Nnuccenzu I (401-417) - Santu
* Zòsimu (417-418) - Santu
* Bonifaciu I (418-422) - Santu
* Celestinu I (422-432) - Santu
* Sistu III (432-440) - Santu
* Liuni I (440-461) - Santu
* Ilariu (461-468) - Santu
* Simpliciu (468-483) - Santu

### Dû 483 nzinu a 752
* Filici III-II  (483-492) - Santu
* Gelasiu I(492-496) - Santu
* Anastasiu II(496-498) - Santu
* Simmacu(498-514 )- Santu
* Urmisda (514-523) - Santu
* Giuvanni I  (523-526) - Santu
* Filici IV ( III526-530) - Santu
* Bonifaciu II  (530-532) - Santu
* Giuvanni Ii  (533-535) - Santu
* Agapitu I  (535-536) - Santu
* Silveriu  (536-537) - Santu
* Vigliliu  (537-555) 
* Pelagiu I  (556-561) - Santu
* Giuvanni III  (561-574) 
* Binidittu I  (575-579) 
* Pelagiu II  (579-590) 
* Grigoriu I, dittu Magnu  (590-604) - Santu
* Sabinianu  (604-606) 
* Bonifaciu III  (607-607) 
* Bonifaciu IV (608-615) - Santu
* Adeodatu I  (615-618)) - Santu
* Bonifaciu V  (619-625) 
* Onoriu I  ([625-[[638]) 
* [Severinu  (640-640) 
* Giuvanni IV  (640-642) 
* Teoduru I  (642-649) 
* Martinu I  (649-655) - Santu
* Eugeniu I  (654-657) - Santu
* Vitalianu  (657-672) - Santu
* Adeodatu II  (672-676) 
* Donu  (676-678) - Santu
* Agatuni  (678-681) - Santu
* Liuni II  (682-683) - Santu
* Binidittu II (468-483) - Santu
* Giuvanni V  (685-686) 
* Cononi  (686-687) 
* Sergiu I (687-701) - Santu
* Giuvanni VI (701-705) 
* Sisinniu (708)
* Gregoriu II (715-731)
* Gregoriu III (731-741)
* Zaccaria (741-752) - Santu

### Tempa muderni

Catigurìa:Listi
Catigurìa:Riliggiuni
Vladimir Putin

**Vladimir Vladimirovič Putin** (Влади́мир Влади́мирович Пу́тин) (7 di uttùviru 1952) fu prisidenti dâ Fidirazzioni Russa dû 2000 ô 2008 e fu eliggiutu arreri pâ massima càrrica ntô 2012 ca cuntinua nzinu ê jorna nostri (2024). Tra lu 2008 e lu 2012 sutta la prisidenza di Dimitri Medvedev Putin fu primu ministru.

Ntô 2012 fù rielettu *Prisidenti*, duranti lu mandatu ha raddrizzatu l'econumia nazziunali, peggiorandu però li rapporti cù li Stati Uniti di Barack Obama.

A l'elizzioni dû 2018, pigghiau lu 67% dî voti.

Nasciutu a Leningradu (l'attuali San Pietruburgu), Putin, comu diriggenti dû KGB dû 1975 ô 1991, campau diversi anni n Girmania; pi chissu sapi parrari pirfettamenti tudiscu. Succissivamenti, pigghia nu postu ntô FSB (*Federalnaia Služba Bezopasnosti*) la nova struttura chi doppu la fini di l'Unioni Suvietica pigghiau lu postu dû KGB, nzinu ô misi d'austu dû 1999, quannu divintau primu ministru dû cuvernu di Boris Eltsin. 

## La sò famigghia
Putin è maritatu cu Lyudmila, na nzignanti di lingua tudisca, e havi dui figghî, Maria e Yekaterina. 

È cristianu ortodossu praticanti. Vattiatu n secretu di sò matri all'èbbica suviètica, a mmucciuni di sò patri, e â ccuminzatina dâ sò carriera ntô KGB ufficiarmenti ateu, n'èbbica adulta si cunvirtìu a la riligguni ortudossa nta li primi anni '90.

Putin
Putin
Putin, Vladimir
Truncamentu

Ntô campu dâ matimàtica di l' anàlisi numèrica, lu **truncamentu** è lu tèrmini usatu pi ridùciri lu nùmmuru dî cifri â manu dritta dâ puntu dicimali, luvànnu chiddi cu picca valuri.

## Asempiu
P'asempiu, cunziddirati li nùmmura riali:

:3,14159265358979...
:32,438191288
:6,3444444444444

Pi truncari sti nùmmura finu a quattru cifri dicimali, usamu sulu li 4 cifri â manu dritta dâ vìrgula.

Lu risurtatu è:

:3,1415
:32,4381
:6,3444

Si nota ca lu truncamentu nun duna nu risurtatu pricisu 'n tèrmini dâ matimàtica, ma ntruduci l' *erruri di truncamentu*.

Catigurìa:Matimàtica
Turi Ferru

**Turi Ferru** (Catania, 10 di jinnaru 1921 – Catania, 10 di maiu 2001) fu n'atturi talianu di tiàtru e cìnima.

Accumincia a ricitari comu *ator giovane* nnâ cumpagnìa Anselmi-Abbruzzo. Nnô 1953 addiventa capucòmicu nzèmmula cu Ida Carrara e metti nnâ scena *'A [[birritta]] cu 'i ciancianeddi*, *Lumie di Sicilia* di Luigi Pirandellu e la *Bedda addumisciuta* di Pier Maria Rosso di San Secondo. Nnô 1957 funna l'Enti Tiatru dâ Sicilia chi nnô 1958 addiventa lu Tiatru Stàbbili di Catania. 

Si spicializza nnâ drammaturgìa siciliana: Luiggi Capuana, Ninu Martogliu, Luigi Pirandellu, Pier Maria Rosso di san Secondo, Joppolo, Vitalianu Brancati, Liunardu Sciascia e Pippu Fava.

Nnô 1962 lu chiamò lu riggista Luigi Squarzina pi ricitari nnâ *Ranni Spiranza* di Rietmann e *Ciascunu a modu so* di Pirandello. Nnô 1966 fa lu Magu Cutruni nnô spittàculu *Li Giganti dâ Muntagna* di Pirandellu cu la riggìa di Strelher. 

Nnô 1987 è lu prutagunista di *Lu sìnnacu dû riuni Sanità* di Eduardo De Filippo.

Ferro, Turi
Ferro, Turi
Ferru, Turi
Ferru, Turi
Sinagoga

Tèrmini grecu pi "*assimblia, locu di riunioni*". Si riteni ca la **sinagoga** happi nizziu comu stituzzioni, duranti l'esiliu babbilunisi, doppu la distruzzioni dû primu Tempiu, e purtata ‘n Palistina di l’abbrei turnati di l'esiliu. Sècunnu la tradizzioni abbràica, la sô urìggini sarissi tantu cchiù antica, e avissi asistutu già a li tèmpura dû patriarca Giacobbi ca, ancora ntâ panza di sô matri, tintava di nèscirinni ogni quannu la matri passava a latu di na sinagoga. Resti archiològgici attèstanu ca tali edifici asistìanu già ntô pirìudu succissivu a l'èbbica erudiana (Masada, Herodium), pirtantu a l'èbbica dû sècunnu Tempiu. Tra lu III sèculu e lu IV sèculu, sòrcinu nummarusi sinagoghi, spissu cu ricchi urnamenti, affrischi, e musàici, ‘n Giudea, ‘n Galilea e ntê citati dâ diaspora.

‘Nquantu stituzzioni, la sinagoga rapprisenta na nnuvazzioni rivuluzziunaria ntâ vita riliggiusa di l'anticu urienti: è lu primu edificiu dû cultu ‘n cui li fidili ponnu assistiri ô cumplessu dî riti. Principiu ca va a vèniri ripigghiatu dî cresii cristiani e dî muschei musurmani. La cumparsa dî sinagoghi segna na prufunna ristrutturazzioni nterna dâ riliggiuni abbràica, nun cchiù ncintrata supra lu cultu sacrificali, ma supra lu studiu, lu nzignamentu e la miditazzioni dâ Liggi. Era pruibbitu a l’abbrei campari nta na citati unni nun cc’èranu sinagoghi. Vinìanu usati dî viaggiatura comu alberghi, unni si putìa attruvari sempri nu postu pi dòrmiri supra na panca o nta n’agnuni; ‘n effetti, la sinagoga è na stituzzioni essinziarmenti làica, unni li parrina svòrcinu nu rolu sicunnariu.

La chianta dâ maiuri parti di sti custruzzioni è chidda di na basìlica a tri navati, urintata ‘n modu ca li fidili, ‘n cunfurmitati a lu principiu cuntinutu ntâ Bibbia (Dn 6,11), ricìtanu li priieri/prijeri rivoti versu Girusalemmi. Tali chianta e urintamentu foru mantinuti videmma ntê sinagoghi custruiuti ntô Mediuevu. L'urganizzazzioni dû spazziu nternu dî sali di priiera/prijera mmeci subbìu mudificazzioni ntô cursu dî sèculi. L'arca-ammuarru (*tebah*) ca cunteni li ròtuli dî Sacri Scritturi (Torah) è ncastrata ntâ pareti urintali, ca talia versu Girusalemmi, mentri lu purpitu dû litturi (*bimah*), ci sta di frunti, ô centru dâ sala o a lu capu uppostu. Li fìmmini sunnu spissu rilicati ntê gallirii.

La cchiù antica sinagoga d'Europa s’attrova a Barcillona (Spagna), mentri la cchiù granni è a Budapest (Unghiria). Lu primatu munniali pi diminzioni spetta â sinagoga di New York.
## FONTI

La fonti di st'artìculu è Uichipidia Taliana:

http://it.wikipedia.org/wiki/Sinagoga

Catigurìa:Architittura
Catigurìa:Riliggiuni
Abbramu (nomu)

**Abbramu** è nu nomu propiu di pirsuna sicilianu maschili.

## Varianti

*Altirati: Abbramuzzu, Bramu.
*Fimminili: Abbrama, Abbramuzza.

## Etimoluggìa
Diriva di l'ebbràicu *abraham* ca signìfica "patri d'un pòpulu".

## [[Unumàsticu]]
Veni fistiggiatu lu 9 d’uttùviru.

## Pirsuni

* Abbramu Abulafia
* Abbramu Lincoln

## Curiusitati

* Abbramu è nu pirsunaggiu dâ Bibbia, lu funnaturi dû pòpulu d’Israeli.
* Ibrahim è lu nomu àrabbu dû bìbblicu Abbramu. Ntâ tradizzioni islàmica tuttavia sunnu arricurdati arcuni significativi diffirenzi rispettu â narrazzioni bìbblica, comu chidda ca ci avissi ‘n quarchi modu faciutu priviliggiari lu figghiu Ismaeli (‘n àrabbu Ismā‘īl), avutu dâ schiava Hagar/Agar.

Catigurìa:Antropònimi maschili
Catigurìa:Antropònimi
Catigurìa:Pòpulu
Catigurìa:Sicilia
Libbirtati

**Libbirtati** è nu tèrmini ca, nta nu senzu assai ginirali, si rifirisci a l'èssiri lìbbiru, veni a diri senza ristrizzioni, senza limitazzioni, nun cunfinatu o altrimenti mpidutu. Pò noltri aviri senzu comu libbirazzioni di na ditinzioni o dû putiri asircitatu di n’àutru, vidi ‘n stu casu ndipinnenza.

## Citazzioni supra la libbirtati
* Dari la libbirtati ô munnu è na strana mprisa china di rischi. Dannu la libbirtati ‘n stu modu, la si leva. (Jean Jaurès)
* La libbirtati accuminza di l'irunia. (Victor Hugo)
* La libbirtati cunzisti nta l'èssiri patruni dâ propia vita e ntô fàciri n’anticchia cuntu dî ricchizzi. (Platoni)
* Semu tutti suggetti a na liggi affinchì putemu èssiri lìbbiri. (Ciciruni)

## Vuci currilati
* Schiavituti
* Libbiralismu

Catigurìa:Ètica
Scandinavia

La **Scandinavia** o **pinisula scandinava** è la terra ô nord di l'Europa chi cumprenni la Danimarca, la Svezzia e la Norveggia. Spissu la Finlandia veni cunsidirata puru comu facinti parti dâ Scandinavia. Lu tèrmini veni a significari na certa similitùdini culturali e linguìstica dî pòpuli chi ci àbbitunu.

Catigurìa:Scandinavia
Canniaturi

Lu **canniaturi** (o l**'agriminzuri**) è nu prufissiunista chi travagghia ntô campu di l'edilizzia. È spertu nta l'amministrazzioni, la stima, la misura pricisa e l'ammigghiuramentu dâ terra o d'un tirrenu (spissu supra cui si ntenni a custruiri). Ô cchiù àutu e largu liveddu, lu canniaturi pò abbachiari li misuri di cui vennu disignati li mappi.

## Etimoluggìa
La palora «canniaturi» veni dû verbu «canniari» chi signìfica misurari nu tirrenu. «Canniari» veni dâ palora «canna», chi signìfica nun surtantu la chianta (p'asempiu canna di zùccaru), ma rapprisenta puru n'antica unitati pi misurari la lunghizza (di quarchiccosa).

Piccittu dici ca na canna era equivalenti a 8 palmi (o circa 2,08 metri). Si usava puru pi misurari l'aria d'un pezzu di terra e era paru a 2,065 metri quatrati.

## Vuci currilati
*Architettu
*Edilizzia
*Stima
*Ncigneri
*Valutazzioni
*Topografìa

Catigurìa:Prufissioni
Catigurìa:Edilizzia
Liga Àrabba

La **Liga Àrabba** o **Liga dî Stati Àrabbi** (جامعة الدول العربية), è n'urganizzazzioni pulìtica di stati nata lu 22 di marzu di 1945 sìmuli a l'Unioni Europea, ma, divirsamenti di st’ùrtima, nun arriniscìu finora a uttèniri na significativa nticrazzioni tra li paisi membri; li sô principali attivitati sunnu, mmeci, lu cuurdinamentu di l'ecunomìa, dâ difisa, di l’attivitati culturali, suciali e dâ saluti pùbbrica.

## Sècretari



## Stati membri

Membri dâ Liga Àrabba (câ data dû sô ngressu):
*  Eggittu – 22 di marzu di 1945 (funnaturi) 
*  Iraq – 22 di marzu di 1945 (funnaturi)
*  Giurdania – 22 di marzu di 1945 (funnaturi)
*  Lìbbanu – 22 di marzu di 1945 (funnaturi) 
*  Arabbia Saudita – 22 di marzu di 1945 (funnaturi) 
*  Siria – 22 di marzu di 1945 (funnaturi) 
*  Yemen – 5 di maiu di 1945 (funnaturi) 
*  Libbia – 28 di marzu di 1953 (abbannunau la liga nta l'Uttùviru dû 2002)
*  Sudan – 19 di jinnaru di 1956
*  Maroccu – 10 di jinnaru di 1958
*  Tunisia – 10 di jinnaru di 1958
*  Kuwait – 20 di giugnettu di 1961
*  Algiria – 16 di austu di 1962
*  Emirati Àrabbi Uniti – 12 di giugnu di 1971
*  Bahrain – 11 di sittèmmiru di 1971
*  Qatar – 11 di sittèmmiru di 1971
*  Oman – 29 di sittèmmiru di 1971
*  Mauritania – 26 di nuvèmmiru di 1973
*  Sumalia – 14 di frivaru di 1974
*  Palistina – 9 di sittèmmiru di 1976
*  Gibbuti – 9 di aprili di 1977
*  Comori – 20 di nuvèmmiru di 1993

La seggi dâ liga fu fissata a Lu Cairu, ‘n Eggittu a menu dû pirìudu ca va dû 1979 ô 1989 quannu, a siquutu dâ suspinzioni di l'Eggittu pâ paci cu Israeli, la seggi vinni spustata a Tunisi, ‘n Tunisia.

## Stati nun membri
* 25px Somaliland

## Stati usservaturi
*  Brasili – 2002
*  Eritria – 2003
*  Venezzuela – 2006
*  Innia – 2007

## Culligamenti sterni
* Situ ufficiali dâ Liga Àrabba 'n lingua ngrisi e 'n lingua arabba

Catigurìa:Mediu Urienti
Catigurìa:Paisi àrabbi
Liga Àrabba
Sissismu

Lu "sissismu" è cumunimenti cunziddiratu èssiri l'idìa di na discriminazzioni tra l’èssiri umani basata supra lu sessu mmeci ca supra li sô miriti ndividuali, ma pò videmma rifèririsi a arcuni o a tutti li diffirinziazzioni basati supra lu sessu. Lu sissismu pò rifèririsi a tri diffirenti idìi o attitùtini:
* L'idìa ca nu sessu è supiriuri a l'àutru.
* L'idìa ca l’òmini e li fìmmini sunnu assai diversi (pi natura o ‘n basi a discriminazzioni culturali) e ca chistu havi a rifrèttirisi furtimenti ntâ sucitati, ntê funzioni, ntô linguaggiu, ntô drittu â sissualitati e ntâ liggi.
* Pò macari rifèririsi ô sìmprici odiu versu li fìmmini (misugginia) o odiu versu l’òmini (misandria).

L’idìi sissisti sunnu na specii d’ essinzialismu, c’afferma ca li ndividui ponnu èssiri cumprisi (e spissu judicati) ‘n basi ê carattirìstichi dû gruppu a lu quali appartennu—‘n stu casu lu sô gruppu sissuali (mascu o fìmmina). Chistu assumi pi veru ca tutti li ndividui tràsinu chiaramenti ‘n una dî dui catigurìi "mascu" o "fìmmina"

Lu sissismu contra li fìmmini è spissu chiamatu sciuvinismu, puru siddu sciuvinismu è nu tèrmini cchiù anchiu p’ogni stremu e nun raggiunèvuli supportu comu aggenti dûn gruppu ô quali unu apparteni, spiciarmenti quannu lu supportu nchiudi malizzia e odiu versu nu gruppu rivali.

P’asempiu, ‘n ditirminati culturi, l'omu sissista va a fàciri spissu l'eloggiu dâ fìmmina (lu rumànticu "Aternu Fimminili") dâ matri, dâ spusa, di chidda pâ quali la filicitati e l'anuri risièdinu ntô funnari lo nazzioni cchiù c’àutru ntê faccenni/facenni casalinchi.

Arcuni formi di sissimu si bàsanu supra lu fattu c’arcuni pirsuni sunnu pirsuasi/cumminti dâ maiuri capacitati dî fìmmini d’accùdiri li figghi e accupàrisi dâ casa.

‘N tutti li sucitati canusciuti, maschili e fimminili sunnu difinuti prima di tuttu comu gèniri suciali bonu distinti, avennu qualitati e difetti. Lu gèniri biulòggicu (mascu o fìmmina) raramenti di sulu difinisci l'appartinenza ôn gèniri suciali.

‘N quantu l'ideoluggìa, arcuni formi di sissismu (‘n certi riliggiuni p’asempiu) liggittìmanu la viulenza di l’òmini supra li fìmmini, la discriminazzioni riguardu â scigghiuta dî studi e a l'assunzioni supra lu travagghiu, li diffirenzi di stipenniu pûn aguali/uguali travagghiu, l’attribbuzzioni dû travagghiu casalincu ê fîmmini, ma macari l’affidamentu dî figghi di prifirenza ê matri ‘n casu di divorziu.

A l'uppostu, l'antisissismu è l'idìa dû rifiutu dâ discriminazzioni tra i sessi. L'antisissismu susteni ca’asisti nu drittu ê diffirenzi ndividuali e si poni di l’addumannati supra la custruzzioni suciali d’ogni gèniri.

La discriminazzioni funnata supra lu sessu nun è ligali ‘n tantìssimi paisi, tuttavia tanti hannu liggi ca dùnanu dritti o privileggi maiuri a nu gèniri cchiuttostu c’a n’àutru.

## Vuci currilati
* Fimminismu
* Maschilismu

Catigurìa:Sissualitati
Catigurìa:Sucità
Tiurìa di la rilativitati

Cu nomi di **Tiurìa di la Rilitivitati** 'nta fìsica si voli diri cà tutti i leggi fisiche sunnu scritti 'nta lu stissu modu nta tutti i sistemi di riferimetu inerziali zoè chiddi ca vannu a 'na velocitati costanti. 
Di **Tiurìa di la Rilitivitati** canuscemu chidda di Galileo Galilei e chidda di Albert Einstein. Chidda di Galileo Galilei è chidda crassica ca 'un fa distinzioni fra i velocitati e unni ci pò esseri a velocitati infinita mentri chidda di Albert Einstein ci dici ca 'un si pò iri a la velocitati dà luci e mancu chiossà.

Einstein vitti ca a tiuria da rilativitati di Galileo 'un putia funzionari assieme a tiuria di lu elettrumagnetismu di Maxwell picchi' canciannu sistema di riferimenti avissiru canciatu i valura di li campi elettrici e magnetici e di la vilucita' da luci. 
Accussi capiu ca si avia a canciari a Tiuria da Rilativitati di Galileo.

## Storia

Fu sprummintata di lu fisicu tudiscu Albert Einstein ntô 1905, quannu era ancora mpigatu a l'ufficiu dî brivetti a Berna. Einstein capiu ca picchi' i leggi da fisica arrimanissiru uguali canciannu sistema di riferimentu inerziali li assiomi da rilativitati avianu ad esseri due.

Galileo rissi ca 'un si putia arricanusceri si ci si muovi a velocitàti costanti o si e fermi. Accussi su definiru li *sistemi inerziali* ca su i sistemi di riferimenti ca si muovunu cu na velocitàti costanti (v =cost). E chiddu ca iddu Rissi si scrivi:

*Primu assioma da rilativitati* : Li leggi fisiche sunnu equivalenti in tutti li sistemi di riferimenti inerziali.

Einstein vitti ca pi funzionari a rilativitati puru cu l'elettromagnetismo a chiddu ca rissi Galileo  s'avia a mittiri puri n'autru assioma.

## Li cunsiquenzi

Tra li cunziquenzi di sta tiurìa c'è la rilativitati dû tempu rispettu ô sistema di rifirimentu e lu paradossu dî giamelli; àutri sviluppi foru la tiurìa di la rilativitati spiciali e la cèlibbri fòrmula E=mc². Àutri tiurìi comu chidda dû big bang, o lu sviluppu dâ fìsica nucliari forru puru nfruinzati assai dâ tiurìa dâ rilativitati.

Catigurìa:Fìsica
Catigurìa:Tiurìi
Paradussu dî giameddi

Lu  **paradussu dî giameddi** è na cunsiquenza dâ tiurìa dâ rilativitati di Einstein. L'ipòtisi è ca dui giameddi si spàrtunu e unu pigghia n'astrunavi ca viagghia ntô spazziu a na vilucitati vicina â chidda dâ luci, zoè 299792 km/s, mentri ca l'àutru fa na vita nurmali ntâ Terra.

## N'asempiu
Li cunsiquenzi sunnu paradussali. Si chiddu ca viagghia pircurri 15 anni luci a jiri e 15 a vèniri, pi la rilativitati dû tempu, pi lu viagghiaturi lu viagghiu fu assai curtu, mentri pi sô frati passaru 30 anni. La cunsiquenza è ca quannu s'arricampa a terra, lu viagghiaturi havi la stissa etati ca avìa prima, mentri sò frati è cchiù vecchiu di 30 anni.

Catigurìa:Fìsica
Catigurìa:Tiurìi
Puòddina

**Puòddina** o **Puddina** e un paisi ca s'attrova a 98 chilòmitri di Palermu, a 730 metri supra lu liveddu di lu mari. Havi na frazzioni ca si chiama Finali. Lu cumuni fà parti di lu Parcu di li Madunìi.

Catigurìa:Cumuni dâ pruvincia di Palermu
Catigurìa:Sicilia
Riggini cèlibbri

Chista è na lista di **riggitani cèlibbri**, pirsuni nasciuti a Riggiu di Calabbria o nni la sò pruvincia.

## A
* Corrado Alvaro
* Anassilau
* Aschenez
* Astilu

## B
* Giuseppi Benassai
* Loredana Berté
* Umbertu Boccioni

## C
* Tommasu Campanella
* Franciscu Cilea
* Clearcu
* Cleomeni

## D
* Giuseppi Denava
* Pietru Denava
* Dionisiu II

## E

## F
* Ìtalu Falcomatà
* Cicciu Franco

## G
* Glaucu
* Michele Guerrisi
* Vincenzo Guerrisi

## H

## I
* Ibicu
* Ipponi
* Ippi (Hyppis)

## J
* Franciscu Jerace

## K

## L

## M
* Mia Martini
* Titu Minniti

## N

## O

## P
* Pitàgura rigginu
* Pitoni

## Q

## R
* Minu Reitano

## S
* Sostratu

## T
* Teageni

## U

## V
* Gianni Versace

## W

## X

## Y

## Z

Catigurìa:Listi
Catigurìa:Calabbria
Catigurìa:Storia dâ Calabbria
Bokmål

Lu **Bokmål** (*Lingua dû libbru*), prima dû 1929 chiamatu **riksmål** (*Lingua dû regnu*) è la cchiù diffusa dî dui furmi scriuti norviggisi. Lu bokmål è utilizzatu di circa lu 90% dâ pupulazzioni norviggisi, e è la furma cchiù nzignata ê studenti furasteri. Lu bokmål è basatu principarmenti suprâ lingua danisi scriuta e supra li dialetti norviggisi orientali, spiciarmenti li varianti burghisi parrati a Oslu. L'ortugrafìa bokmål è usata principarmenti di chidde pupulazzioni ca parrannu li dialetti ca sinteru di cchiù la nfluenza dû danisi e du vasciu-tudiscu. N cuntrappusizzioni, li dialetti occidintali, ùsanu lu Nynorsk c'arrispècchia di cchiù li furmi tradizziunali norviggisi.

Nè lu bokmål nè lu nynorsk sunnu veri e propri lingui. Sunnu simpricimenti furmi scriuti diversi dâ lingua norviggisi. Picca sunnu chiddi ca pàrranu littiralmenti chiste lingui, ma arcuni dialetti s'assumìgghianu di cchiù ô bokmål o a lu nynorsk.

## Grammàtica
Nzèmmula cu àutri lingui scandìnavi, lu bokmål è una dî rari lingui indoeuropei ca nun còniuga li verbi secunnu la pirsuna e lu nùmmaru.
Li sustantivi ponnu èssiri di tri gèniri: masculinu, fimmininu e nèutru. Però, comu ntâ lingua danisi, tutti li palori fimminini ponnu èssiri usati comu masculini. Nta chistu casu si parra di gèniri cumuni.
Un elimentu distintivu dî lingui scandìnavi è l'artìculu postpostu: l'artìculu è agghiuntu comu suffissu ô sustantivu, comu ntê dui asempi siquenti.





## Culligamentu nternu
* Den Frie Encyklopedi på Bokmål - Uicchipèdia ntô Bokmål

Rifirimenti: il Bokmål in italiano

Catigurìa:Norveggia
Catigurìa:Linguìstica
Lingua norviggisa

Lu **norviggisi** (*ntô norviggisi: norsk*) è na lingua c'apparteni ô suttagruppu dî lingui scandìnavi, dû gruppu dî lingui girmànichi e dâ famigghia dî lingui indoeuropei. È parrata di circa 4,6 miliuna di pirsuni.

Lu norviggisi si carattirizza pû fattu di pussidiri dui formi scriuti diversi, usati nzèmmula ufficiarmenti ntâ Norveggia: lu **[[bokmål]]** e lu **[[nynorsk]]**.

* Lu bokmål (*lingua dû libbru*) è usatu di circa l'85% dâ pupulazzioni e è basatu supra lu danisi scriutu. Lu danisi, nfatti, fu lingua ufficiali dâ Norveggia pi sèculi duranti l'uniuni câ Danimarca. 
* Lu nynorsk (*novu norviggisi*), usatu dû ristanti 15%, s'havi criatu di Ivar Aasen di l'uniuni di tanti dialetti rurali norviggisi. 
Nta assai cumuni e nta arcuni cuntei la forma scriuta ufficiali è detta niutrali, n quantu sunnu usati sia lu bokmål ca lu nynorsk.

## Asempi ntê dui lingui
*'Dichiarazzioni Univirsali dî Diritti di l'Omu - Artìculu 1
* *Bokmål*:
Alle mennesker er født frie og med samme menneskeverd og menneskerettigheter. De er utstyrt med fornuft og samvittighet og bør handle mot hverandre i brorskapets ånd.
* *Nynorsk'':
Alle menneske er fødde til fridom og med same menneskeverd og menneskerettar. Dei har fått fornuft og samvit og skal leve med kvarandre som brør.

## Culligamenti nterni
* Wikipedia: Den Frie Encyklopedi på Bokmål - Uicchipèdia ntô Bokmål
* Wikipedia: Det Frie Oppslagsverket på Nynorsk - Uicchipèdia ntô Nynorsk
## Fonti
* il Norvegese in italiano

Catigurìa:Norveggia
Catigurìa:Linguìstica
Còrsica

thumb|La Còrsica

La **Còrsica** è n'ìsula dû mari Meditirraniu occidintali.

## Giografia
Si trova a uccidenti di la pinìsula italiana, gghiustu supra la Sardigna. Havi na pupulazzioni di 260.000 abbitanti pi na supirfici di 8.680&nbsp;km² e li cità principali sunnu Ajacciu e Bastia.

## Storia

Crucivìa di 4000 anni di rotti e di pòpuli, cu na storia assai ricca e cumplessa, l'ìsula ca, secunnu na liggenna, li Greci chiamaru *Kallíste* (la chiù bedda), s'ammustra sarvaggia e orgugghiusa ntê sò paisaggi suggistivi: valli, vòscura fitti e muntagni.

È canusciuta comu lu locu natali di Napuliuni (natu ntô 1769 a Ajacciu, un annu doppu ca lu Regnu di Francia accuminzau a occupari l'ìsula.

Ci nascìu puru Pasquali Paoli (1725-1807), vinniratu ancora oi comu nu patriota.

## Cultura
Lu pòpulu corsu havi na curtura e na storia propri, ca si manifestanu n particulari ntî la parrata lucali, la lingua corsa. La lingua ufficiali, e macari la cchiù parrata è pirò lu francisi. La lingua taliana è puru na lingua usata ntî l'isula.

## Pulìtica
La Còrsica apparteni amministrativamenti â Francia.

Ntâ la **Corsica** esisti nu gruppu puliticu di nnipinnenza: FNLC.

## Lijami nterni

* Frunti di Libbirazzioni Nazziunali Corsu

Catigurìa:Còrsica
Catigurìa:Riggiuni francisi
Nynorsk

Lu **Nynorsk** (*Novu Norviggisi*) è una dî dui furmi di scrittura ufficiali dâ lingua norviggisi cû Bokmål. È usatu comu sistema di scrittura primariu di circa lu 10-15% dâ pupulazzioni norviggisi.

## Culligamentu nternu
* Det Frie Oppslagsverket på Nynorsk - Uicchipèdia ntô Nynorsk

Rifirimenti: il Nynorsk in italiano

Catigurìa:Norveggia
Catigurìa:Linguìstica